ව්යවස්ථාවට හානි නොවන ලෙස දෙමළ ජනතාවගේ ප්රශ්න විසඳන්න සජිත් පොරොන්දු වුණා
තමන් ජනාධිපතිවරණයෙන් ජයග්රහණය කළහොත් දෙමළ ජනතාවගේ ප්රශ්න සියල්ල විසඳා දෙන බවට විපක්ෂ නායක සජිත් ප්රේමදාස මහතා දෙමළ පක්ෂ නියෝජිතයින්ට කොළඹදී පොරොන්දු වූ බව දෙමළ ජාතික සන්ධානයේ වන්නි දිස්ත්රික් පාර්ලිමේන්තු මන්ත්රී සෙල්වම් අඩෙයිකලනාදන් මන්ත්රීවරයා ඊයේ 14 දා පැවසීය මන්ත්රීවරයා එසේ ප්රකාශ කළේ දෙමළ පක්ෂ කීපයක මන්ත්රීවරුන් හා නායකයන් පිරිසක් කොළඹදී ජනාධිපති ධුර අපේක්ෂක විපක්ෂ නායක සජිත් ප්රේමදාස මහතා හමුවීමෙන් පසුවය තමන් මේ දක්වා රටේ අගමැති හෝ ජනපති තනතුරු හොබවා නොමැති බවත් පළමු වතාවට ජනාධිපතිවරයකු වීම පිණිස නාමයෝජනා ලබා දුන් බවත් සජිත් ප්රේමදාස මහතා දෙමළ මන්ත්රීවරුන්ට පවසා ඇත කෙසේ හෝ තමන් ජයග්රහණය කළහොත් මේ රටේ දෙමළ ජනතාවට ඇති සියලුම ප්රශ්න ආණ්ඩුක්රම ව්යවස්ථාවට හානියක් නොවන අන්දමට විසඳා දෙන බවට ඔහු පොරොන්දු වී තිබේ දෙමළ ප්රශ්න විසඳීමට පළාත් සභා ක්රමය ප්රයෝජනයට ගෙන එම පළාත් සභාවලට වැඩි බලතල ලබාදීමට තමන් අපේක්ෂා කරන බව සජිත් ප්රේමදාස මහතා සඳහන් කළැයි අඩෙයිකලනාදන් මන්ත්රීවරයා පැවසීය දෙමළ ජනතාව මුහුණ දෙන ගැටලු සඳහා විශේෂ කාර්ය බළකායක් පිහිටුවා තම සෘජු අධීක්ෂණය යටතේ සියලු ගැටලුවලට විසඳුම් ලබා දෙන බවට ද ඔහු පොරොන්දු වූ බව පැවසූ මන්ත්රීවරයා තමා ජාතිවාදියකු නොවන බවත් දෙමළ ජනතාව ගැන සලකා බැලිය යුතු බවත් ඔහු ප්රකාශ කළ බවද කියා සිටියේය මේ නිසා ජනාධිපතිවරණයේදී තමන්ට සහාය ලබා දෙන මෙන් සජිත් ප්රේමදාස මහතා ඉල්ලා සිටියත් සාකච්ඡාවට සහභාගි වූ දෙමළ පක්ෂ නියෝජිතයන් ඔහුගේ ඉල්ලීම ගැන මෙතෙක් තීරණයක් ගෙන නොමැති බවද අඩෙයිකලනාදන් මන්ත්රීවරයා ප්රකාශ කළේයදිනසේන රතුගමගේ